Document ID: 32007R0656

РЕГЛАМЕНТ (ЕО) № 656/2007 НА КОМИСИЯТА
от 14 юни 2007 година
за изменение на Регламент (ЕО) № 586/2001 за прилагане на Регламент (ЕО) № 1165/98 на Съвета относно краткосрочната статистика във връзка с определението на основните промишлени групировки (MIGS)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1165/98 на Съвета от 19 май 1998 г. относно краткосрочната статистика (1), и по-специално член 3 и член 17, буква в) от него,
като има предвид, че:
(1)
Определението на основните промишлени групировки (MIGS), установено в Регламент (ЕО) № 586/2001 на Комисията (2), се основава на Статистическата класификация на икономическите дейности в Европейската общност (NACE) (3).
(2)
С Регламент (ЕО) № 1893/2006 бе въведена нова версия на NACE (NACE Rev. 2), в който се определя също, че краткосрочната статистика, обхваната от Регламент (ЕО) № 1165/98, следва да се изготвя в съответствие с NACE Rev. 2 от 1 януари 2009 г.
(3)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 586/2001 се изменя, както следва:
1)
В членове 1 и 2 всички позовавания на „NACE Rev. 1“ се заменят с „NACE Rev. 2“.
2)
В член 3 думите „не по-късно от три месеца след влизането в сила на настоящия регламент“ се заменят с „от 1 януари 2009 г.“.
3)
Приложението се заменя с текста на приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 януари 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 юни 2007 година.

Labels: 4
19